Linda Ósk Sigurðardóttir , verkefnastjóri heimsóknavina , flutti fróðlegan fyrirlestur um þetta mikilvæga verkefni og síðan sagði Kristin Chadwick frá reynslu sinni af því að vera sjálfboðaliði og heimsóknavinur . Þátttaka á námskeiðinu var mjög góð . Sumir höfðu áður fengið kynningu á verkefninu og þekktu því aðeins til hlutverks heimsóknavina , en aðrir voru að kynna sér þetta í fyrsta sinn . Allir voru áhugasamir og margar spurningar komu fram , enda sköpuðust mjög skemmtilegar umræður um málefnið . Námskeiðinu lauk með hópavinnu þar sem „ klípusögur ” voru teknar fyrir og voru niðurstöður hópa fróðlegar og skemmtilegar og mikið hlegið . Flestir fóru því heim á leið með bros á vör eftir vel heppnað námskeið . Á næstunni býðst svo heimsóknavinum deildarinnar að sækja skyndihjálparnámskeið sér að kostnaðarlausu .